Na osnovu čl. 38 stav 1 tačka 9 Zakona o lokalnoj samoupravi („Sl. list CG“ broj 2/18, 34/19 i 38/20), čl. 29 stav 2 Zakona o državnoj imovini („Sl. list CG“ broj 21/09 i 40/11), čl. 40 stav 1 tačka 9 Statuta opštine Pljevlja („Sl. list CG – opštinski propisi“ br.46/18) i Odluke Vlade Crne Gore o davanju prethodne saglasnosti Opštini Pljevlja za otuđenje nepokretnosti broj 07-7864 od 26.12.2019.godine („Sl. list CG-opštinski propisi“ br. 5/20), Skupština opštine Pljevlja, na sjednici održanoj dana: 18. i 22. 06.2021. godine, ***donijela je***

***O D L U K U***

***o prodaji nepokretnosti (Motel „Vodice“ sa pripadajućim zemljištem)***

Član 1

Opština Pljevlja prodaje nepokretnosti u državnoj svojini, sa pravom raspolaganja Opštine Pljevlja i to Motel „Vodice“ sa pripadajućim zemljištem, a koje su u katastru upisane kao:

* katastarska parcela broj 13/2, poslovna zgrada u privredi, povšine 640,00m2, dvorište površine 500,00m2 i prirodno neplodno zemljište površine 702,00m2,

upisane u list nepokretnosti broj 4559 KO Pljevlja.

Član 2

Minimalna cijena nepokretnosti iz člana 1 ove Odluke (Motel „Vodice“ sa pripadajućim zemljištem) iznosi 378.724,56 eura, a shodno procjeni Komisije Uprave za nekretnine Podgorica – Područna jedinica Pljevlja od 20.05.2019.godine.

Član 3

Prodaja nepokretnosti iz člana 1 ove Odluke izvšiće se na osnovu prikupljenih ponuda, po javnom pozivu koji će objaviti Direkcija za imovinu opštine Pljevlja u jednom dnevnom listu i na internet stranici Opštine Pljevlja.

Član 4

Ovlašćuje se Predsjednik opštine Pljevlja da formira Komisiju za sprovođenje postupka prodaje i da u ime Opštine Pljevlja sa najpovoljnijim ponuđačem zaključi Ugovor o kupoprodaji predmetnih nepokretnosti.

Član 5

Stupanjem na snagu ove Odluke prestaje da važi Odluka o prodaji nepokretnosti (Motel „Vodice“ sa pripadajućim zemljištem i zgrada stare vodenice) br.22-016/20-88/1 od 08.06.2020.godine („Sl. list CG“ –opštinski propisi br. 20/20).

Član 6

Ova Odluka stupa na snagu osmog dana od dana objavljivanja u „Službenom listu CG – Opštinski propisi“.

***SKUPŠTINA OPŠTINE PLJEVLJA***

Broj:22-016/21-231/1 ***PREDSJEDNIK***

Pljevlja, 23.06.2021.godine Dragiša Sokić,s.r.